Pronađen Nostradamusov manuskript ukraden u Rimu

Nostradamus, legendarni francuski astrolog, pisac, farmaceut i apotekar, vraća se u žižu evropske javnosti. Karabinjeri, njihovo odeljenje za zaštitu kulturnog nasleđa, pronašli su jedan od njegovih rukopisa. Kao rezultat istrage koju koordinira Kancelarija javnog tužioca pri sudu u Rimu – Grupa za zaštitu umetničkog nasleđa, karabinjeri su uspeli da iz Nemačke vrate u Italiju drevni rukopis francuskog astrologa Mišela de Nostredama (1503-1566), poznatijeg pod pseudonimom Nostradamus. Rukopis je pre 20 godina ukraden iz Opšte biblioteke Barnabitskog centra za istorijske studije u Rimu (Biblioteca Generalizia del Centro Studio Storici Barnabiti di Roma). Drevni Nostradamusov rukopis završio je na aukciji Radi se o delu od oko 500 stranica, napisanom na latinskom, pod naslovom „Proročanstva Mikele Nostradamo“ (“Profetie di Michele Nostradamo”). Nakon dugog putovanja po Evropi, od rimske biblioteke preko pariskih pijaca, do aukcije u Nemačkoj, ova dragocena knjiga iz XVI veka vraćena je u Italiju. Istraga koju su pokrenuli i sproveli karabinjeri Odeljenja za antikvitete Operativnog odeljenja TPC, započela je kada se knjiga pojavila u ponudi jedne aukcijske kuće u Nemačkoj. Stručno oko otkrilo je prisustvo pečata biblioteke SS. Blasi Cairoli del Urbe. Odmah zatim je zahtevom italijanskih pravosudnih organa aukcija blokirana, a knjiga zaplenjena i predata na čuvanje policiji u Štutgartu. Nakon završetka istrage, ovo kulturno blago vraćeno je u Italiju, u matičnu Biblioteku, ocu Rodrigu Alfonsu Nilu Palominu, zaduženom za čuvanje starih i retkih knjiga. Kako prenose italijanski listovi, početna aukcijska cena trebala je iznositi 12.000 evra. Tekst i foto: secoloditalia.it, thesocialpost.it, prevod i foto-montaža: Filip Tomašević